「嗶⋯⋯嗶⋯⋯」無錯！係每個香港打公仔都最怕嘅iPhone起身鬧鐘鈴聲。已經被放兩星期嘅我，就係咁樣開始左疫情中嘅其中一個flight。自從上次公司栽左一大堆嘅員，包括我果屆cadet program嘅人都所剩無幾，有個仲要比我叫外賣嘅時候一打開門見到眼前身水身汗嘅就係佢，得返比公司用左啲鮮為人知嘅手段迫左簽減薪協議嘅我同個老死。（電話響）「喂！Harris，放咁耐假今晚飲野？」「唔喇！陣間要去轉成田，你唔記得廿四小時內酒精唔落得肚咩？」「係喎！咁好啦，我地再約！」電話另一邊嘅Icraus就係同我同屆cadet program嘅老死，疫情下我同佢算係好彩果班。佢，因為international line少左好多嘅關係，加上仲有老婆、對仔女同最緊要層供緊嘅東環，就算比公司「燉冬菇」咁款調左去揸cargo，都無辦法要焗住做落去。而我，當時全副搵另一半嘅精力都攞曬去考人生只可以考三次嘅機長試，去到今日已經係全公司最後生嘅四柴，人工都一級跳嘅我已經供完層映灣園，就算比公司cut flight條數都叫交到管理費同有錢草。當時仲好記得架新嘅777都係我同Icraus去揸返香港，公司到都算引起過一排話題。「返香港睇下點再搵你啦！我都要起身睇NOTAM先。」你無聽錯，正常其他同事都係返到city先會入system睇資料做準備，我就係果種一起身就已經開住部iPad做flight prepare嘅工作狂。「成田天氣⋯⋯大致天晴⋯⋯如果今日夠逆風就可以直接7L起飛，departure route就可以轉少個圈⋯⋯」（Apple Watch嘅鬧鐘聲響左）Well，原來已經搞左成20分鐘。做完flight prepare嘅我去左衣帽間攞返套尋晚燙好左嘅U出來，慢慢換上身。著好曬恤衫同褲，戴埋對四柴badge，去到最後打埋上條公司呔就喺鏡到望到自己⋯⋯「Harris，你真係好中意份工⋯⋯」「Passport、行李、Flight Manual⋯⋯好齊曬！」攞好曬堆行李，就咁落樓，出左屋苑門就上左已經Call左嘅Uber私家車。「國泰城吖，唔該你！」沿途亦經過每次返工必經嘅路段，過橋，就咁樣廿分鐘嘅過去我就已經到左公司。我亦例牌咁買左杯啡，就咁行入去pilot prepararion area到搵左部電腦坐低左。

由於公司電腦真係太快嘅關係，我等左3分幾鐘終於可以入到system。「Flight search⋯⋯CX500⋯⋯」終於搵到我今日飛成田嘅data，雖然大家機組人員受嘅training都係一樣，咁緊係都會想可以同返啲熟嘅同事做teammates啦，所以我通常都會例牌咁睇埋果轉flight會同邊個人做partner。老實講⋯⋯都會睇埋cabin crew會有邊個嘅～「FO就係Dennis，Crew就有Anna、Elle、Candy、Fabian⋯⋯」「哇頂！Fabian做IC，今轉班囡囡有排受～」無錯！就係大名鼎鼎嘅Fabian，幾乎將青春奉獻曬比公司，同時亦係老菇婆一個，職場上我一向認為呢type係最煩嘅。對我地cockpit就無咩野嘅，但聽講對住teammates就真係做錯即屌果隻。同事喺佢做IC嘅flight，有時會喺rest area到聽到有喊聲亦唔係少見嘅事。Anyway，都夠料，係時候要去見下今日嘅crew同要做pre-flight briefing。去到呢到大家都應該會覺得，做機師正啦，大把空姐有得食。我就得啖笑咁答：「你真係諗下好！」大佬吖！由上機開始去到落機，我地一定要全程100%保持精神，機上幾百條人命喺我地手到，理論上一返到酒店撻上床已經可以即刻訓著，所以落機係完全只會想訓教，仲邊得閒搵crew扑。油量、天氣、重量、重心，passenger and cargo list，briefing都係講返飛行嘅例行野。都係果句啦，人手問題，今次我右手都係得Dennis呢個FO。Brief完之後都差唔多，要去會合同其他crew member搭巴士仔去機底。大家都攞住自己野咁樣，好快就去左assembly point，我亦好快咁見到今次嘅cabin crew妹妹們。大家都一定同一套制服架喇，只不過係有個crew member突然令我眼光唔可以喺佢身上抽離，其中有個就瘦瘦地但同時身材真係唔差，樣就呆呆地幾得意嘅。「做咩姐，睇啱咪去馬啦！」無錯係Dennis個死仔。「咩姐⋯⋯你都傻嘅！你唔記得上次有條友喺機場攬住兩條女，同埋張溫泉3P相流出左，最後比公司炒左咩？你咪搞埋呢啲野吖！家陣疫情份工都無埋就玩L完～」「得喇！女，鬼唔知咩～話說條友都自己攞來嘅」話口唔埋架巴士已經到左，全部人準備上車之濟，啱啱位crew就突然唔郁，我望望原來個喼嘅轆kick住左。咁我當然都過去幫下手，直接幫佢成個喼抽起。「OK！你行先！」「吓！唔好啦，我自己抽返就得，都夠力嘅！」「得啦！你上車先，我抽埋！再講就無力喇！」「吖！唔該曬你吖～」無意中望到個name badge。「原來你叫Elle⋯⋯平時off duty叫我Harris就得」「嗯⋯⋯」就咁樣，大家一如以往上曬車，沿途都係例牌咁同crew介紹下破下冰果啲。
身為機長嘅我，某晚就咁訓左個Crew